 Wasiirka Daakhiliga ayaa uga masuul ah xukuumadda maamulka goballada iyo degmooyinka, haseyeeshee Wasiirka degmada ka soo jeeda ayaa ku haysta oo siyaasad ka dhigta in ciddii dawladda u magacaabayso uu isagu magacaabayo, waxaad mooddaa in hab-beeleedkii innaga dhigay Madaxweynayaal beeleed oo wadaaga xukun Fadaraal ah oo nin waliba ka wakiil yahay degmadiisa, la yaab ma laha Wasiirradu haddii ay sidaas u dhaqmaan isaga ayaa loo dirayaa degmadiisa, haddii wax looga baahdo oo Wasiirkii shaqada ku lahaa ma tegayo, sidaas darteed waxa uu u arkaa inuu xaq u leeyahay magcaabidda ciddii ka hawlgelaysa degmadiisa uu ka soo jeedo. 